Document ID: 32012R0510

РЕГЛАМЕНТ ЗА ИЗПЪЛНЕНИЕ (ЕС) № 510/2012 НА КОМИСИЯТА
от 15 юни 2012 година
за изменение на Регламент (ЕО) № 1238/95 по отношение на таксите за заявки, които се плащат на Службата на Общността за сортовете растения
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 2100/94 на Съвета от 27 юли 1994 г. относно правната закрила на Общността на сортовете растения (1), и по-специално член 113 от него,
след като се консултира с административния съвет на Службата на Общността за сортовете растения,
като има предвид, че:
(1)
С Регламент (ЕО) № 1238/95 на Комисията от 31 май 1995 г. относно установяване на правила за прилагане на Регламент (ЕО) № 2100/94 на Съвета относно таксите, които се плащат на Службата на Общността за сортовете растения (2) се определят таксите, които се плащат на Службата на Общността за сортовете растения („Службата“), и размерът на тези такси.
(2)
Наличността на Службата надвишава стойностите, необходими за поддържането на балансиран бюджет и за обезпечаване на протичането на дейността ѝ. По тази причина таксата за заявки следва да бъде намалена.
(3)
Поради това Регламент (ЕО) № 1238/95 следва да бъде съответно изменен.
(4)
Мерките, предвидени в настоящия регламент, са в съответствие със становището на Службата на Общността за сортовете растения,
ПРИЕ НАСТОЯЩИЯ РЕГЛАМЕНТ:
Член 1
В член 7 от Регламент (ЕО) № 1238/95 параграф 1 се заменя със следното:
„1. Кандидатът за правна закрила на Общността на сортовете растения (кандидатът) заплаща такса за заявка от 650 евро за обработване на заявката, както е посочено в член 113, параграф 2, буква а) от основния регламент.“
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Той се прилага от 1 януари 2013 г.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 15 юни 2012 година.

Labels: 2
4
7
6
15